Lwali lumu nga munnansi ono eyali agenda mu kisu omwali ekibaata kye ng’asanga eggi eryali erya kyenvu nga litemagana. Bwe yalisitulamu ati nga lyonna lizitowa mu ngeri etali ya bulijjo. Yali agenda okulikasuka ati ng’alowooza nti bamuteze katego, n’ajjirwa ekirowoozo ekirala eky’okulitwala eka. Ekyamwewuunyisa kye kino nti, eggi lyali zzaabu awedde emirimu. Ekintu kino kyabeerangawo buli ku makya, era oluvannyuma yagaggawala olw’okutundanga amagi. Gye yakoma okugaggawala n’omululu. Yalowooza ku kyokufuna zzaabu omulundi ogumu era bw’atyo n’asalawo ekibaata akitte afune zzaabu omulundi gumu. Ebyembi, bwe yakibaaga talina kye yasanga wadde n’akamu.